Mis puudutab venekeelset  poliitilist analüüsi, siis pole paremat kanalit kui RTVI. Ameerikast juhitav, pagenduses viibivale kunagisele ajakirjandusmogulile Vladimir Gussinskile kuuluv venekeelne kanal, mille tugevuseks on hea koostöö raadio Ehho Moskvõ ajakirjanikega. Pilt ja tehniline vormistus on ses kanalis tagasihoidlikum kui mujal, kuid, mis peamine, seal esineb vaba väitlust ja võimule alternatiivset mõtet. RTVIs saavad sõna need, kelle nimi on mujal läbi kriipsutatud. Tuleb muidugi mainida, et sel kanalil on Venemaal üsna  piiratud levik ning, mis natuke veider, ei leia me seda ka näiteks osaliselt Eesti riigile kuuluva Elioni Digi-TV paketist.